hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
Ըստ ՊՆ-ի՝ կառավարությունը պատերազմի ամբողջ ընթացքում պետական գաղտնիքներ է հրապարակել - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Հարցման պատասխանը, սակայն, խնդրահարույց էր՝ հաշվի առնելով թեկուզ միայն այն հանգամանքը, որ նույն պաշտպանական գերատեսչությունը պատերազմի ողջ ընթացքում և դրանից հետո պարբերաբար հրապարակում էր զոհված զինծառայողների տվյալները, իսկ այժմ շարունակում են հրապարակել նաև սահմանային միջադեպերում սպանված զինծառայողների տվյալները։
Ինչին է հղում անում ՊՆ-ն
ՊՆ-ն հղում է անում մի կետի, որը, ի թիվս այլնի, ենթադրում է գաղտնի պահել Զինված ուժերի թվական տվյալները։ Այս կետը մեջբերելը խնդրական է այն պատճառով, որ զոհված զինծառայողների տվյալները, որ մենք պահանջել ենք նախարարությունից, չեն կարող բացահայտել ԶՈՒ թվակազմը։
Առավել անտրամաբանական է երկրորդ՝ պաշտպանության նախարարի 2015 թվականի հրամանի  1-ին հավելվածի 23-րդ կետին և 10-րդ  մասին հղում անելը։ Հրամանի 23-րդ կետով արգելվում է հրապարակել «տեղեկություններ հաստիքացուցակների, հաշվեցուցակների և դրանցում անձնակազմի մարտական և քանակական կազմի վերաբերյալ՝ ըստ տեղեկատվության գաղտնիության աստիճանի»։ Ստացվում է, որ Պաշտպանության նախարարությունը ավելի քան մեկ տարի առաջ զոհված զինծառայողներին շարունակում է ներառել ՊՆ հաստիքացուցակներում։
Նույն հրամանի 10-րդ մասը, որին ևս ՊՆ-ն հղում էր արել, արգելում է հրապարակել տեղեկություններ «անձնակազմի համալրման և կադրային հարցերի վերաբերյալ»։
Կառավարությունը «պետական գաղտնիք» է հրապարակել
Կառավարական «Հայկական միասնական տեղեկատվական կենտրոնը», որը ղեկավարվում է վարչապետի աշխատակազմին կից «Հանրային կապերի և տեղեկատվության» ՊՈԱԿ-ի կողմից, պատերազմի ողջ ընթացքում և դրանից հետո հրապարակում էր զոհված զինծառայողների անունները և զինվորական կոչումները։ Կենտրոնի ֆեյսբուքյան էջում վերջին անգամ զինծառայողների տվյալները ներկայացնող հրապարակում կատարվել է նախորդ տարվա դեկտեմբերի 25-ին։ Մինչ այդ՝ պատերազմից ի վեր, հանրայնացվել է շուրջ 2000 զինծառայողի տվյալ։ Հետևաբար՝ Պաշտպանության նախարարության տրամաբանության համաձայն, վարչապետի աշխատակազմի ՊՈԱԿ-ը շարունակաբար հրապարակել է պետական գաղտնիք պարունակող տեղեկություններ։ Նույն տվյալները պատերազմի ընթացքում հրապարակել է նաև Արցախի Պաշտպանության բանակը։
Սրանից զատ, Պաշտպանության նախարարությունը պարբերաբար հրապարակում է սահմանին զոհված զինծառայողների տվյալները, ինչպես հրապարակվել են պատերազմից առաջ՝ 2020 թվականին հուլիսյան բախումների ընթացքում զոհված զինծառայողների տվյալները։
2016 թվականին ՊՆ-ն առանց գաղտնիք համարելու հրապարակել էր նաև Քառօրյա պատերազմի զոհերի անձնական տվյալները։ Ստացվում է, որ ՊՆ-ն հղում է անում 2016-ից առաջ ընդունված որոշումների, որոնք առնվազն մինչև այս տարվա հունվար չեն վերաբերել զոհված զինծառայողներին, կամ  էլ պաշտպանական գերատեսչությունը շրջանցել է այս կարգավորումը։
Այս հարցերի պատասխանները ստանալու համար ուղարկված հարցումը, ինչպես արդեն նշեցինք, որևէ բովանդակային պատասխան չի ստացել։
Հատկանշական է նաև այն, որ նախորդ տարվա պատերազմի հետ մասշտաբներով համեմատելի Արցախյան առաջին պատերազմի պարագայում զոհված զինծառայողների անձնական տվյալները հրապարակվել են և գրեթե ամբողջական են։ Հրապարակվել է շուրջ 5900 անուն։ Իսկ ըստ վերջին տվյալների (2021 թ. նոյեմբեր)՝ Առողջապահության նախարարությունը մահվան վկայական տվել է վերջին պատերազմում զոհված 3396 զինծառայողների համար։
Անունները, այնուամենայնիվ, հրապարակվում են
Ի հակառակ Պաշտպանության նախարարության պնդման, թե զոհված զինծառայողների անունները հրապարակման ենթակա չեն, Զինծառայողների ապահովագրության հիմնադրամը պարբերաբար թարմացնում է այն զինծառայողների անունները, որոնց ընտանիքները հիմնադրամից ֆինանսական աջակցություն են ստանում։
Այս կերպ, որոշ ժամանակ անց հիմնադրամի կայքում կհրապարակվեն Արցախյան երկրորդ պատերազմի ընթացքում զոհված, անհետ կորած և հաշմանդամություն ձեռք բերած բոլոր զինծառայողների տվյալները՝ այնպես, ինչպես «Փաստերի ստուգման հարթակը» խնդրել էր Պաշտպանության նախարարությունից։
Այսպիսով, գաղտնի պահելով զոհված զինծառայողների տվյալները՝ Պաշտպանության նախարարությունը հակասում է թե՛ իր, թե՛ կառավարության գործողություններին։
Թեգեր` ՀՀ ԿառավարությունՀՀ ՊՆպատերազմ Արցախում
Հետաքննություններ և խորքային ուսումնասիրություններ
«Ֆորս մաժոր»․ Ինչպես է կառավարությունը արդարացնում Տաթև-Աղվանի ճանապարհի խնդիրները
10:41, 12 Օգս, 2022
Կառավարության օգոստոսի 11-ի նիստում Տարածքային կառավարման և ենթակառուցվածքների նախարարության առաջարկով գործադիրը մոտ 1 մլրդ դրամ հատկացրեց Տաթև-Աղվանի ճանապարհի հիմնանորոգման համար։...
Հետաքննություններ և խորքային ուսումնասիրություններ
Կառավարությունը չի կարգավորում, բայց արտոնություն է տալիս. ինքնահոսի մատնված ինքնագլորը
14:37, 21 Հլս, 2022
Վերջին տարիներին՝ հատկապես 2021-ից սկսած, Երևանի փողոցներում ի հայտ է եկել նոր փոխադրամիջոց։ Մայթերին՝ հետիոտն հատվածում երթևեկող, վարձակալությամբ տրվող էլեկտրական...
Հետաքննություններ և խորքային ուսումնասիրություններ
5 միլիոներորդ հայաստանցուն սպասելիս․ ծնելիությունը խթանող ծրագրերն ավելացել են, աճը դեռ նկատելի չէ
16:43, 30 Հնս, 2022
2020 թ․ սեպտեմբերի 21-ին Հայաստանի՝ մինչև 2050 թ․ ռազմավարությունը ներկայացնելիս վարչապետ Նիկոլ Փաշինյանը հայտարարեց, որ առաջիկա տասնամյակներին Հայաստանի բնակչությունն առնվազն...
Արթուր Վանեցյանի ջոկատի՝ դիրքերը լքել-չլքելու «առեղծվածը»
17:08, 19 Ապր, 2022
Ազգային ժողովի «Պատիվ ունեմ» խմբակցության ղեկավար Արթուր Վանեցյանը անցած կիրակի՝ ապրիլի 17-ին, հայտարարեց, որ «Ազատության» հրապարակում նստացույց է սկսում «հանուն...
Հետաքննություններ և խորքային ուսումնասիրություններ
«Ֆորս մաժոր»․ Ինչպես է կառավարությունը արդարացնում Տաթև-Աղվանի ճանապարհի խնդիրները
10:41, 12 Օգս, 2022
Կառավարության օգոստոսի 11-ի նիստում Տարածքային կառավարման և ենթակառուցվածքների նախարարության առաջարկով գործադիրը մոտ 1 մլրդ դրամ հատկացրեց Տաթև-Աղվանի ճանապարհի հիմնանորոգման համար։...
Հետաքննություններ և խորքային ուսումնասիրություններ
Կառավարությունը չի կարգավորում, բայց արտոնություն է տալիս. ինքնահոսի մատնված ինքնագլորը
14:37, 21 Հլս, 2022
Վերջին տարիներին՝ հատկապես 2021-ից սկսած, Երևանի փողոցներում ի հայտ է եկել նոր փոխադրամիջոց։ Մայթերին՝ հետիոտն հատվածում երթևեկող, վարձակալությամբ տրվող էլեկտրական...
Հետաքննություններ և խորքային ուսումնասիրություններ
5 միլիոներորդ հայաստանցուն սպասելիս․ ծնելիությունը խթանող ծրագրերն ավելացել են, աճը դեռ նկատելի չէ
16:43, 30 Հնս, 2022
2020 թ․ սեպտեմբերի 21-ին Հայաստանի՝ մինչև 2050 թ․ ռազմավարությունը ներկայացնելիս վարչապետ Նիկոլ Փաշինյանը հայտարարեց, որ առաջիկա տասնամյակներին Հայաստանի բնակչությունն առնվազն...
Արթուր Վանեցյանի ջոկատի՝ դիրքերը լքել-չլքելու «առեղծվածը»
17:08, 19 Ապր, 2022
Ազգային ժողովի «Պատիվ ունեմ» խմբակցության ղեկավար Արթուր Վանեցյանը անցած կիրակի՝ ապրիլի 17-ին, հայտարարեց, որ «Ազատության» հրապարակում նստացույց է սկսում «հանուն...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens